România și FBI vor putea face schimb de informații printr-o platformă dezvoltată de MAI. Klaus Iohannis a promulgat legea
Președintele Klaus Iohannis a promulgat, miercuri, legea privind modificarea și completarea Legii nr. 158/2019 pentru stabilirea unor măsuri de punere în aplicare a Acordului dintre Guvernul României și Guvernul Statelor Unite ale Americii privind intensificarea cooperării în prevenirea și combaterea infracțiunilor grave, semnat la 5 octombrie 2015 la Washington, D.C., precum și pentru modificarea și completarea unor acte normative. Legea promulgată creează, la nivel național, mecanismele necesare pentru realizarea unui schimb de informații cu Departamentul pentru Securitate Internă al Statelor Unite ale Americii, prin intermediul unei platforme informatice dezvoltate și administrate de către Ministerul Afacerilor Interne (MAI), potrivit News.ro.